laion/Wikipedia-Exotic huggingface dataset:
רומן גולובארט

רומן גולובארט בנט (בספרדית: Román Golobart Benet; נולד ב-21 במרץ 1992) הוא כדורגלן ספרדי המשחק בעמדת הבלם בנאה סלמיס פמגוסטה. גולובארט התחיל את הקריירה שלו במחלקת הנוער של אספניול. ב-7 באוגוסט 2009 גולובארט חתם בויגאן את'לטיק מהפרמייר ליג. באוגוסט 2011 גולובארט הושאל לאינברנס מליגת העל הסקוטית. ב-20 באוגוסט 2011, גולובארט ערך את הופעת הבכורה שלו בקבוצה בהפסד 2-1 לאברדין. ב-24 בדצמבר 2011 גולובארט הבקיע את שער הבכורה שלו בהפסד 2-1 לאברדין. ב-31 באוגוסט 2012 גולובארט הושאל לטרנמיר רוברס לחודש אחד. ב-5 בינואר 2013 גולובארט ערך את הופעת הבכורה שלו בוויגאן במשחק במסגרת גביע ה-FA נגד בורנמות'. את הופעת הבכורה שלו בליגה, ערך בתיקו 2-2 נגד סטוק סיטי. בקיץ 2013 גולובארט חתם בפ.צץ קלן מהבונדסליגה השנייה. ב-20 ביולי 2013, גולובארט ערך את הופעת הבכורה שלו בקבוצה בתיקו 1-1 נגד דינמו דרזדן. בפברואר 2015 הושאל לארצגבירגה אווה. ב-21 באוגוסט 2015 גולובארט חתם לשנה בראסינג פרול מהליגה השלישית בספרד. ב-23 ביולי 2016 גולובארט חתם בריאל מורסיה. ביוני 2017 חתם באלש. בינואר 2018 חתם במרידה. בקיץ 2018 גולובארט חתם בנאה סלמיס פמגוסטה מליגת העל הקפריסאית. ב-30 ביוני 2019 חתם גולובארט לשתי עונות במכבי נתניה מליגת העל, לאחר שנרכש בסכום של כ-700 אלף ש"ח. ב-27 ביולי ערך הופעת בכורה במועדון במשחק גביע הטוטו, בניצחון קבוצתו 0-2 על הפועל חיפה. ב-16 באוקטובר אותה שנה כבש את שער הבכורה שלו בקבוצה, בהפסד הליגה של קבוצתו 4:2 נגד מועדון ספורט אשדוד. ב-30 בינואר 2020 פורסמה הודעת מועדון מטעם מכבי נתניה על פיה הושגה הסכמה על שחרורו המיידי של גולובארט מן הקבוצה ויום לאחר מכן חתם בא.א.ק. לרנקה. ב-15 בינואר 2021 חתם בדוקסה קאטוקופיה עד לסיום העונה. ב-17 ביולי 2021 חזר לנאה סלמיס פמגוסטה וחתם לעונה אחת. ויגאן את'לטיק גביע ה-FA‏: 2012/2013 מדיה וקבצים בנושא רומן גולובארט בוויקישיתוף רומן גולובארט, באתר ההתאחדות לכדורגל בישראל רומן גולובארט, באתר Transfermarkt רומן גולובארט, באתר Fussballdaten.de (בגרמנית) רומן גולובארט, באתר Soccerway רומן גולובארט, באתר BDFutbol רומן גולובארט, באתר WorldFootball.net רומן גולובארט, באתר FootballDatabase.eu מאור רחמני, ‏עכשיו זה רשמי: רומן גולובארט חתם לשנתיים, באתר ONE‏, 30 ביוני 2019 מוטי פשכצקי, ‏גולוברט סיכם עם נתניה על עזיבה מיידית, באתר ערוץ הספורט, 30 בינואר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רומן גולובארט".
יחסי מונקו–קנדה

יחסי מונקו–קנדה הם היחסים הדיפלומטיים הרשמיים שבין נסיכות מונקו לבין קנדה. היחסים בין קנדה למונקו כוננו בשנת 2008. על פי משרד החוץ הקנדי, היחסים בין שתי המדינות הם: "מצוינים ומבוססים על ערכי הדמוקרטיה, השוויון, החופש, החברות והאמון." עקב גודלה הקטן של מונקו והיות שתי המדינות מדינות אמידות, שיתוף הפעולה ביניהן מתרחש בעיקר בשדות הבינלאומיים; שתי המדינות הן חברות מלאות בלה פרנקופוני ובאומות המאוחדות ומשתפות פעולה בתחום השפה הצרפתית. בין שתי המדינות מתרחש שיתוף פעולה גם בתחום המלחמה בהתחממות הגלובלית ושתי המדינות חתומות על הסכם פריז מ-2015. קנדה אינה מיוצגת במונקו בדרג השגרירות, השגרירות האמונה על מונקו נמצאת בפריז, בירת צרפת. קנדה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה. מונקו אינה מיוצגת בקנדה בדרג השגרירות, השגרירות האמונה על קנדה נמצאת בוושינגטון די סי, בירת ארצות הברית. מונקו מיוצגת בקנדה בדרג הקונסולרי באמצעות שלוש קונסוליות שונות שהיא מחזיקה בערים: ונקובר, טורונטו, ומונטריאול. Canada - Monaco Relations, באתר משרד החוץ הקנדי CONSULATE OF CANADA IN MONACO, MONACO CONSULATE OF MONACO IN VANCOUVER, CANADA CONSULATE GENERAL OF MONACO IN TORONTO, CANADA CONSULATE GENERAL OF MONACO IN MONTREAL, CANADA
שביל החומוס

שביל החומוס הוא ביטוי שגור בקרב תרמילאים ישראלים המטיילים בהודו, ומשמעותו היא המקומות בהודו שבהם מטיילים ישראלים באופן קבוע. בתחילת שנות ה-2000, בעקבות ריבוי הצעירים בוגרי צה"ל היוצאים לטיול אחרי צבא, הביטוי נולד בקרב המטיילים בהודו, והפך נפוץ בכלל האוכלוסייה הישראלית. ישנם מקומות בהודו שבשל ריבוי הישראלים, ניתן למצוא בהם שלטים ותפריטים בעברית, ואפילו ספריות עם ספרים בעברית במספר מקומות. במקומות רבים בשביל החומוס נפתחו בתי חב"ד ומרכזי אירוח ותרבות יהודית-ישראלית כגון בינה. ניתן למצוא גם ישראלים שגרים כדרך קבע בערים ובכפרים לאורכו של שביל החומוס ועוסקים בתיירות, הסעדה ולינה לישראלים. לפעמים משתמשים בביטוי "שביל החומוס" גם לגבי מדינות אחרות בעולם בהם נפוצים תרמילאים ישראלים כגון מדינות באמריקה הדרומית, דרום מזרח-אסיה (לאוס קמבודיה, וייטנאם), ויפן, אך מקורו בהודו וזה גם השימוש שלו בדרך כלל. מקבילות בינלאומיות הם שביל הפנקייק-בננה (Banana Pancake Trail [אנ']) לתרמילאים מרחבי העולם בדרום-מזרח אסיה ושביל הגרינגו (Gringo Trail [אנ']) בדרום אמריקה. המקומות המזוהים ביותר עם שביל החומוס בהודו הם: דלהי (בעיקר במיין בזאר), רישיקש, פושקר, ואראנסי, האמפי, עמק פרוואטי (בעיקר הכפרים:קאסול, פולגה, קלגה, טוש, קירגנגה), דרמסאלה (בעיקר הכפרים באגסו ודרמקוט), גואה (בעיקר החופים: ארמבול, פאלולים, אנג'ונה), גוקרנה (בעיקר החופים קודלי ביץ' ואום ביץ'), מנאלי, קאסר דיווי, אלמורה, קודאיקאנאל (בעיקר הכפר ואטה-קנאל), אודאיפור, ג'איסלמר, לה, קירגנגה, סרינגאר, מומבאי, אורוויל, מונאר, פודוצ'רי, בנגלור, צ'נאי, מייסור, קוצ'י, שימלה, אמריטסר, אגרה. טיול אחרי צבא תרמילאות שביל החומוס, באתר מטיילים בהודו הודו אחרי צבא - המסלול המושלם לישראלי המצוי, באתר "גודיז" "שביל החומוס" באתר "hodu.co.il" דור גליק, מסע בשביל הסמים בהודו שאליו באים הישראלים לרבוץ ולעשן, באתר הארץ, 3 באפריל 2009 Matthew Schwarzfeld, Lost in Goa, Tablet Magazine, ‏April 27, 2010 גלעד כרמלי, הישראלי ש"איבד את עצמו בהודו" חוזר עם ספר חדש, באתר ynet, 16 בנובמבר 2018 אבי עמית, ‏דרום אמריקה בסטיישן: בלי אינטרנט, מים זורמים ומקרר, באתר גלובס, 16 במרץ 2019 איריס ז'ורלט, טוקיו, ‏דרום אמריקה והודו אאוט: יותר ויותר ישראלים עושים את הטיול אחרי צבא ביפן, באתר מעריב אונליין, 2 בדצמבר 2017
יחסי אסטוניה–מונקו

יחסי אסטוניה–מונקו הם היחסים הדיפלומטיים הרשמיים שבין רפובליקת אסטוניה לבין נסיכות מונקו. היחסים בין אסטוניה למונקו כוננו ב-7 בפברואר 2008. הקונסוליה האסטונית במונטה קרלו נפתחה ב-14 באוקטובר 2005 ובאמצע 2007 מינתה מונקו קונסול כבוד לאסטוניה. ב-2 ביוני 2011 ביקר אלבר השני, נסיך מונקו בטאלין לצורך פתיחת מרוץ מכוניות חשמליות שהוא ארגן וייסד, המירוץ הבא עבר דרך מדינות רבות באירופה, נמשך עד 2012 ובסופו נערך טקס חגיגי בארמון הנסיך של מונקו. מעולם לא נערכו ביקורים רמי דרג של בכירים אסטונים במונקו. שיתוף פעולה נוסף וחשוב בין מונקו לאסטוניה הוא שיתוף הפעולה בתחום התיירות; בשנת 2010 פתחה אסטוניאן אייר קו טיסה ישיר בין טאלין לבין ניס. ישנם כ-10 עסקים הפועלים באסטוניה בהם שולטת הממשלה המונגאסקית. אסטוניה אינה מיוצגת במונקו בדרג השגרירות, השגרירות האסטונית האמונה על מונקו מצויה בפריז, בירת צרפת. אסטוניה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה ברובע מונטה קרלו. מונקו אינה מיוצגת באסטוניה בדרג השגרירות ובדרג הקונסולרי. עם זאת, היא מינתה את אחד מחברי הפרלמנט באסטוניה לקונסול הכבוד שלה. מדיה וקבצים בנושא יחסי אסטוניה–מונקו בוויקישיתוף Monaco, באתר משרד החוץ של אסטוניה CONSULATE OF ESTONIA IN MONACO, MONACO
איסלנדית

אִיסְלַנְדִית היא שפה צפון גרמאנית המדוברת באיסלנד. השפה מיוחדת בכך שלא השתנתה במידה רבה מאז המאה ה-13, בעיקר הודות לספרות האיסלנדית הכתובה, ולכן משמשת ככלי חשוב בחקר השפות הגרמאניות וההודו־אירופיות. בין הספרים העתיקים הללו כלולים בין יתר ספרים שנכתבו על ידי ארי תורגילסון בסוף המאה ה-11. בשפה זו רבים העיצורים הסונורנטיים האטומים, ואבחנה בין מנושפים לבלתי־מנושפים. AP, בגלל המחשבים: השפה האיסלנדית נעלמת, באתר ynet, 23 באפריל 2017 איסלנדית, באתר אנציקלופדיה בריטניקה (באנגלית) לעיתים מסמנים זאת ב-⁼ כדי להדגיש חוסר נישוף מוחלט בניגוד למה שעלול להתרחש אלופונית בפי דוברים ללא נישוף אלופוני כלשהו, אפשר לציין זאת בהדגש ⁼ בניגוד ל-ʰ האוויר משתחרר בלא הפעלת מיתרי הקול בתלות בסיס ואופן החיתוך
ג'וזפה ורונזה

ג'וזפה ורונזה (באיטלקית: Giuseppe Veronese;‏ 7 במאי 1854 - 17 ביולי 1917) הוא מתמטיקאי איטלקי. ג'וזפה ורונזה נולד בקיוג'ה. בשנת 1873 הוא התחיל לימודים במכון הטכנולוגי של ציריך אך בעקבות התכתבות עם לואידג'י קרמונה עבר לאוניברסיטת רומא. לאחר סיום הלימודים שעבד באוניברסיטה בה למד. בשנים 1880–1881 הוא היה באוניברסיטת לייפציג בה עשה מחקר לצד דוד קליין. בשנת 1881 הוא מונה לפרופסור לגאומטריה אנליטית באוניברסיטה פדובה. ז'וזפה ורונזה כיהן בתפקיד זה עד סוף חייו. במהלך השנים הוא פרסם מספר עבודות חלוציות בתחום זה. עבודות אלו זכו להתייחסות צוננת מצד ג'וזפה פאנו וגאורג קנטור, אך דויד הילברט נתן להם הערכה טובה על חלוציות בתחום. מדיה וקבצים בנושא ג'וזפה ורונזה בוויקישיתוף ג'וזפה ורונזה, באתר פרויקט הגנאלוגיה במתמטיקה ג'וזפה ורונזה, באתר MacTutor (באנגלית)
Spirit (שיר)

Spirit (בעברית: רוח) הוא סינגל שהקליטה הזמרת-יוצרת האמריקאית ביונסה, אשר מופיע באלבום הפסקול של The Lion King: The Gift, מתוך הסרט המחודש של "מלך האריות". השיר יצא לאור ב-10 ביולי 2019, על ידי חברת התקליטים וולט דיסני רקורדס, כסינגל הראשון מתוך האלבום. זהו שיר חדש במלך האריות אותו שרה ביונסה בדמותה של נלה, כאשר היא רצה במדבר יחד עם סימבה חזרה לצוק התקווה. ב-17 ביולי 2019 בשלוש לפנות בוקר (שעון ישראל) שודר ברשת ABC האמריקאית ספיישל של "מלך האריות" הנקרא "The Lion King: Can You Feel The Love Tonight with Robin Roberts" בו הוצג לראשונה הקליפ לשיר בכיכובה של ביונסה. הספיישל גרף 0.7 אחוזי רייטינג עם 4.27 מיליון צופים. שעות אחדות לאחר שידור הספיישל הקליפ הועלה לערוץ היוטיוב הרשמי של ביונסה וביומו הראשון גרף כ-8 מיליון צפיות. מידע על הסינגל "Spirit" באתר מיוזיק בריינז סרטון השיר "Spirit" באתר יוטיוב ביונסה, איליה סלמנזאדה, לברינת' SHOWBUZZDAILY TUESDAY NETWORK SCORECARD – 7.16.2019 | Showbuzz Daily, www.showbuzzdaily.com Updated Tuesday Ratings: Modest Sampling for ‘The Lion King’ Special on ABC, Programming Insider, ‏2019-07-17 (באנגלית) https://www.rollingstone.com/charts/trending/2019-08-01/
The Lion King (פסקול, 2019)

The Lion King: Original Motion Picture Soundtrack הוא אלבום הפסקול של הנס צימר בשיתוף אומנים שונים. אשר יצא לאור ב-11 ביולי 2019, על ידי חברות התקליטים וולט דיסני רקורדס. אלבום הפסקול הוא מתוך סרטו של חברת וולט דיסני, אשר הפיקו גרסה מחודשת של הסרט "מלך האריות" שיצא בשנת 2019, זהו סרט אנימציה פוטוריאליסטי של הסרט המקורי "מלך האריות", משנת 1994. אשר הפסקול המחודש מורכב מהפסקול המקורי ושירים חדשים שהפיקו ונכתבו על ידי אלטון ג'ון וטים רייס. בנוסף הוכרז גם כי ביונסה הפיקה פסקול נוסף שנקרא The Lion King: The Gift, שיצא ב-19 ביולי באותה השנה. הפסקול כולל בתוכו גם שירים חדשים שבוצעו על ידי אמנים שונים. ב-28 בספטמבר 2016,‏ Walt Disney Pictures אישרו שג'ון פאברו יביים את הרימייק של "מלך האריות", אשר יכיל את השירים מהסרט המקורי. לאחר מכן, הוכרז כי השירים מתוך הסרט יבוצעו כמו בפסקול המקורי על ידי הנס צימר, אלטון ג'ון וטים רייס. ב-18 בפברואר 2018, הוכרז כי ארבעה שירים מתוך הפסקול המקורי של הסרט יופיעו ויחודשו לפסקול: "Circle of Life", ‏"Hakuna Matata",‏ "Can You Feel the Love Tonight",‏ "I Just Can't Wait to Be King". ב-9 בפברואר 2018, ג'ון שיתף כי הזמרת ביונסה כתבה ומפיקה שיר חדש עבור הסרט. בהמשך נחשף כי שם השיר יהיה "Spirit", אשר יבוצע על ידי ביונסה עצמה. ב-3 בפברואר 2019, דווח כי השיר "Be Prepared", יופיע גם בפסקול של הסרט. ג'ון ורייס כתבו שיר חדש לסיום הסרטים, שנקרא "Never Too Late" ויבוצע על ידי ג'ון. בנוסף הסרט יכלול גם גרסת כיסוי לשיר "The Lion Sleeps Tonight", של רוגן ואייכנר, וכמו כן גם גרסה מחודשת לשיר "He Lives in You", אשר בוצע על ידי Lebo M. בהמשך הוכרז כי פארל ויליאמס הפיק ויצר חמישה שירים לסרט. ערך מורחב – The Lion King: The Gift The Lion King: The Gift הוא אלבום הפסקול של ביונסה בשיתוף אומנים שונים. אשר יצא לאור ב-19 ביולי 2019, על ידי חברות התקליטים וולט דיסני רקורדס. ב-9 ביולי 2019, הוכרז כי ביונסה הפיקה ויצרה אלבום פסקול לסרט "מלך האריות", אשר נקרא "The Lion King: The Gift, האלבום מכיל שירים חדשים בהשראת הסרט ואת סינגל הבכורה מתוכו "Spirit". מלך האריות (פסקול) מידע על האלבום The Lion King באתר MusicBrainz מידע על האלבום The Lion King באתר AllMusic האלבום The Lion King באתר Discogs האלבום The Lion King באתר ספוטיפיי פארל ויליאמס, הנס צימר, דייוויד פלמינג "Disney and Jon Favreau Joining Forces on "The Lion King" - The Walt Disney Company". The Walt Disney Company. 28 בספטמבר 2016. נבדק ב-28 בספטמבר 2016. {{cite news}}: (עזרה)
רובין קוק (סופר)

רובין קוק (באנגלית: Robin Cook; נולד ב-4 במאי 1940) הוא סופר אמריקאי הדן בספריו באתיקה של הטכנולוגיה. קוק נולד בניו יורק ושימש כרופא לפני שהפך לסופר. בספריו, עוסק קוק בטכנולוגיה עתידנית. מוטיב שחוזר בספריו הוא שימוש בטכנולוגיה כזו על ידי אנשים תאבי בצע, ויוצא מהם מסר של אזהרה לגבי שימוש לרעה בביוטכנולוגיה וברפואה. ספרו הנודע עילפון חושים (Coma), שיצא לאור ב-1977, מתאר מציאות עתידנית קשה שבה גורמים לבני אדם להגיע למצב תרדמת על מנת שישמשו כבנק איברים להשתלות כאשר ינתקו אותם ממכונת ההנשמה. הספר הופק כסרט על ידי מייקל קרייטון כבמאי ותסריטאי. ספרים נוספים שלו הופקו כסרטים. Year of the Intern‏, 1972 Coma‏, 1977 Sphinx‏, 1979 על מה קורה למגלה קללת הפרעונים. עובד לסרט מתח. Brain‏, 1981 (בעברית "מוח") על משמעות של חיבור מוח אנוש למערכות מחשב והיכולת להשתלט על המוח Fever‏, 1982 Godplayer‏, 1983 Mindbend‏, 1985 Outbreak‏, 1987 (בעברית "התפרצות") על מגפה שפורצת והדרכים הברוטליות בהשמדת החולים - גם ספר זה עובד לסרט. Mortal Fear‏, 1988 Mutation‏, 1989 Harmful Intent‏, 1990 Vital Signs‏, 1991 Blind Sight‏, 1992 Terminal‏, 1993 על הסכנה האתית של חברות התרופות - יצירת סרטן מלאכותי שיש לו פתרון יקר ותפור מראש Fatal Cure‏, 1993 Contagion‏, 1995 על הסכנה בטרור ביולוגי Acceptable Risk‏, 1996 על חברה ביו טכנולוגית המפיקה חומר מכשפות ללא התחשבות בסיכון שבו. גם ספר זה עובד לסרט. Chromosome 6‏, 1997 על יצירת סופר גאון וחסר מצפון Invasion‏, 1997 Toxin‏, 1998 על רשתות המזון המהיר ותעשיית הבשר Vector‏, 1999 על יצירת חיידקים רעילים למטרת טרור ונקמה Abduction‏, 2000 Shock‏, 2001 על הניצול של הפריה מלאכותית Seizure‏, 2003 Marker‏, 2005 Crisis‏, 2006 מדיה וקבצים בנושא רובין קוק בוויקישיתוף אתר האינטרנט הרשמי של רובין קוק רובין קוק, ברשת החברתית Goodreads ביקורות על ספריו של קוק רובין קוק באתר Fantastic Fiction רובין קוק, במסד הנתונים הקולנועיים IMDb (באנגלית) רובין קוק (1940-), דף שער בספרייה הלאומית ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
גלשן (פירושונים)

האם התכוונתם ל... גלשן – לוח המשמש בגלישת גלים גלשן (שיר) – שיר של דני סנדרסון גלשנאים – בעל החיים
פיטר לנדין

פיטר ג'ון לנדין (באנגלית: Peter John Landin; ‏5 ביוני 1930 - 3 ביוני 2009) היה מדען מחשב בריטי. הוא היה מהראשונים להסיק כי תחשיב למדא יוכל לשמש במידול שפות תכנות, תגלית שהשפיעה על פיתוחם של תכנות פונקציונלי וסמנטיקה של התכנות. פיטר ג'ון לנדין נולד בשפילד ב-5 ביוני 1930. הוא למד מתמטיקה בקלייר קולג', אוניברסיטת קיימברידג' וסיים את התואר הראשון לאחר שנתיים. לאחר סיום הלימודים עבד בחברת English Electric, שם סייע בפיתוח מחשב ה-DEUCE. בשנת 1960 נישא להנה. באותה השנה החל לעבוד כעוזר מחקר של כריסטופר סטרייצ'י, על מנת שיכתוב מהדר שיתרגם את שפת התכנות "Autocode" אל מחשב ה-"Orion" של חברת פרנטי. על אף שלא כתב את המהדר, כמה מהרעיונות שהציג בתקופה זו הפכו לבסיסיים בכתיבת מהדרים, ואף מהווים מיסודות שפת התכנות JavaScript, עליה מבוססת הרשת הכלל-עולמית. בשנת 1964 עבר לארצות הברית, ועבד עבור UNIVAC עד 1966 ולאחר מכן עבור המכון הטכנולוגי של מסצ'וסטס. בשנת 1967 הוא חזר לאנגליה והחל לעבוד באוניברסיטת מלכת מרי בלונדון, שם הועסק עד שיצא לגמלאות. בשנת 2012 נקראה קתדרה למחשבים באוניברסיטה זו על שמו. לנדין היה מעורב בפיתוח שפת תכנות ALGOL בתחילת שנות ה-60 של המאה ה-20. הוא המציא את המושג ממתק תחבירי ושפת תכנות ISWIM. לנדין היה ביסקסואל, ובשנת 1973 נפרד מאשתו. הוא היה אקטיביסט למען זכויות להט"ב, ואף נעצר מספר פעמים בהפגנות בהם השתתף. ב-3 ביוני 2009 הלך לנדין לעולמו לאחר שחלה בסרטן הערמונית. פיטר לנדין, באתר dblp פיטר לנדין, באתר Semantic Scholar קורות חיים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לאו הבא מכלל עשה

לאו הבא מכלל עשה הוא איסור שאינו מפורש בתורה, אלא מדויק מההיתר הכתוב בתורה. החובה להימנע מהמעשה מוגדרת כמצוות עשה שקיומה מתבצע בשב ואל תעשה, כלומר באי-עשיית פעולה. מכיוון שאיסור זה הוא כמצוות עשה ולא כלאו, אדם העובר עליו אינו מתחייב במלקות. הגדרת איסור זה מורכבת מכיוון שמדובר באיסור הנלמד מכך שהתורה התירה או ציוותה לעשות מעשה מסוים, ולכן ישנה מחלוקת האם להתייחס אליו כאל מצוות עשה או מצוות לא תעשה. בתלמוד הבבלי נכתב מספר פעמים: "לאו הבא מכלל עשה – עשה", אך נחלקו הראשונים כיצד להבין מימרא זו. יש הסוברים שאכן מדובר במצוות עשה. מנגד יש האומרים שמדובר במצוות לא תעשה והמימרא של הגמרא באה ללמד שלא לוקים על לאו זה, כמו כל מצוות עשה. פרטיו של איסור זה נלמדים גם הם ממצוות העשה אליה הוא שייך. למשל, מהפסוק "ואכלו את הבשר בלילה הזה" למדים שאכילת קרבן הפסח מבעוד יום הוא לאו הבא מכלל עשה. ולכן יש צורך שאכילת הבשר תהיה זהה לאכילת הבשר בזמנו, כדי להתחייב בלאו זה, ועל כן הוא מתחייב רק אם אכל אותו צלוי ולא נא וכן שאר דיני אכילת קרבן פסח. כתבו הראשונים שהמבטל מצוות עשה אינו נחשב לעובר על לאו הבא מכלל עשה, מכיוון שרק היפוך בעשיית המצווה נחשבת ללאו הבא מכלל עשה[דרושה הבהרה], ולא לאי עשייתו. למשל, יש מצווה לאכול בכור בהמה טהורה בשנה הראשונה לחייו, אך האוכלו לאחר שנה זו אינו עובר על לאו הבא מכלל עשה אלא רק הפסיד את קיום המצווה. בפרשת כי תצא יש פסוק הכתוב בלשון עשה, ומתייחס למצרי ואדומי: "בנים אשר ייוולדו להם דור שלישי יבוא להם בקהל ה'". אך בפועל קיום המצווה נעשה בשב ואל תעשה, כלומר באי-החתונה עימם עד דור שלישי. בפרשת אמור מופיע ציווי לכהן גדול: "כי אם בתולה מעמיו ייקח אשה". כלומר שאסור לו לישא בעולה, בין אם גרושה או אלמנה. הערך "לאו הבא מכלל עשה", באתר ויקישיבה תלמוד בבלי, מסכת פסחים, דף מ"א, עמוד ב'; מסכת יבמות, דף נ"ד, עמוד ב'; מסכת מכות, דף י"ח, עמוד ב'; מסכת זבחים, דף ל"ד, עמוד א'; מסכת חולין, דף פ"א, עמוד א'. רמב"ן, רשב"א וריטב"א על קידושין ס"ח ע"א. רמב"ם, פירוש המשניות, מסכת מכות, פרק ג', משנה א'. שמות, פרק י"ב, פסוק ח'. רשב"א וריטב"א, מסכת ראש השנה, ו' ע"ב. דברים, פרק כ"ג, פסוק ט'. ויקרא, פרק כ"א, פסוק י"ד. ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
טרמינל (תוכנית טלוויזיה)

טרמינל הוא מגזין התיירות של ערוץ 13 בהנחיית ירדן הראל שהחליפה את עמית קוטלר. התוכנית משודרת החל מ-4 ביולי 2019. בכל תוכנית היא עוסקת בחופשות שונות בארץ ובעולם ומראיינת אנשים שקשורים לנושא. טרמינל, באתר האינטרנט 13tv
צחיח אבן חבאן

צחיח אבן חִבּאן (בערבית: صحيح ابن حبان) הוא אוסף של חדית' שאוגד על ידי האימאם אבו חאתם מחמד אבן פיסל אלתמימי אלדארמי אלבסתי (ערבית: امام ابو حاتم محمد ابن فیصل التمیمی الدارمی البستی), המכונה "אימאם אבן חִבּאן", אשר נפטר בשנת 965. הוא נחשב לספר קטן בגודלו, יחסית לאוספים אחרים של חדית', ונועד להכיל רק את המסורות האותנטיות ביותר. אימאם אבן חבאן היה מומחה בתחום החדית', ופוסק הלכה מהאסכולה השאפעית. הספר מכיל כ-7,500 חדית'ים. בתחום החדית', ישנם רק ארבעה ספרים אשר מתחילים בכינוי צחיח (או סחיח), שמשמעותו "אותנטי" או "מאומת", וצחיח אבן חבאן הוא אחד מהם, וזאת מפני שרוב המסורות המובאות בו הן אותנטיות ומאומתות. שלושת הספרים האחרים שקיבלו את התואר "צחיח" הם צחיח אל-בוח'ארי, צחיח מוסלִם, וצחיח אבן חֻזימה. חכמי הדת האסלאמיים נחלקו בנוגע לרמת האותנטיות של המסורות המובאות בספר. לדעת חלקם, צחיח אבן חבאן הוא הספר השלישי בדרגת האותנטיות שלו מבין ארבעת ה"צחיחים", בעוד שאחרים טענו שהוא הרביעי. צחיח אבן ח'וזיימה alkitab.com-Your Source for Arabic Books: Sahih Ibn Hibban (8 vol) صحيح ابن حبان:, www.alkitab.com The History of Hadith Compilation - Class 1 | Sheikh Mufti Muhammad Ibn Muneer|url=https://www.youtube.com/watch?v=wPa0VmyuvZo%7Cdate=2018-01-20%7Caccessdate=2019-07-10%7Clast=Abu Huraira Center Sahih Ibne Hibban (صحیح ابن حبان) The History of Hadith Compilation - Class 2 | Sheikh Mufti Muhammad Ibn Muneer|url=https://www.youtube.com/watch?v=6ozy500e7Y8%7Cdate=2018-01-21%7Caccessdate=2019-07-10%7Clast=Abu Huraira Center Abu Huraira Center (2018-05-06), The History of Hadith Compilation Part 2 Mufti Muhammad Muneer, נבדק ב-2019-07-10 2011-2017 Maulana Muhamadi Bin Zakaria. || Sahih Ibn Hibban,|url=https://www.youtube.com/watch?v=_6prRkDtGQI%7Cdate=2017-11-24%7Caccessdate=2019-07-10%7Clast=Dokumentari Kuliah Studio ihcker (2013-05-02), Constantinople, נבדק ב-2019-07-10
הרשימה הדמוקרטית של נצרת

הרשימה הדמוקרטית של נצרת הייתה סיעת מיעוטים בכנסת הראשונה. הנהגתה של הסיעה, הייתה ממוקמת באזור נצרת. המפלגה זכתה בשני מנדטים בבחירות לכנסת הראשונה, וחברי הכנסת מטעמה היו סיף א-דין א-זועבי ואמין-סלים ג'רג'ורה. בדומה לשאר המפלגות הערביות בזמנה שימשה המפלגה מפלגת לוויין של מפא"י וככזו הייתה חברה בקואליציה, אך לא בממשלה הראשונה או השנייה. לאחר הכנסת הראשונה לא הוסיפה המפלגה להתמודד בבחירות, אולם נציגה אל-זועבי נבחר לכנסת השנייה מטעם הרשימה הדמוקרטית לערביי ישראל. אתר האינטרנט הרשמי של הרשימה הדמוקרטית של נצרת סיעת רשימה דמוקרטית של נצרת בכנסת הראשונה, באתר הכנסת לרשימת מועמדים ראו כאן
ארג'ש (נהר)

ארג'ש (ברומנית: ‏Argeş‏Ⓘ‏) הוא נהר באורך 350 קילומטרים בדרום דרום מערב רומניה. הארג'ש נובע מהחלק המרכזי מערבי של "הרי פגרש" (Munţii Făgăraş) בגובה של 2030 מטר מעל פני הים ונשפך לתוך הדנובה ליד אולטניצה. הארג'ש נוצר משני מעיינות עיקריים: "בודה" (Buda) ו"קפרה" (Capra). "בודה" נובע בגובה 2030 מטר מהפסגה "ארפשו מיק" (הארפש הקטן, Arpaşu Mic) מתוך האגם הקרחוני "בודה" (Buda). "קפרה" נובע מתוך האגם הקרחוני "קפרה", הנמצא תחת הפסגה "ונטואראה לואי בוטאנו" (הציד של בוטאנו, Vânătoarea lui Buteanu). במורד הנהר, לאחר האיחוד של "בודה" ושל "קפרה", נבנה אגם הצבירה "וידררו" (Vidraru), שממנו יוצא כיום נהר הארג'ש. בחלק העליון של נהר הארג'ש נבנה מערך הידרואנרגטי הכולל 17 תחנות כוח הידרואלקטריות. העיר העיקרית על גדות הנהר היא פיטשט. הערוץ העליון של נהר הארג'ש נכלל במסגרת אזור תיירותי דרכו עובר הכביש הלאומי "טרנספגרשן" (Transfăgărăşan). היובלים העיקרים של הארג'ש הם: "ולסן" (Vâlsan) "ראו דואמני" (Râu Doamnei) "סאבאר" (Sabar) "דמבוביצה" (Dâmboviţa) "נאז'לוב" (Neajlov) גודל אגן ההיקוות של הארג'ש הוא 12,600 קילומטרים רבועים. מדיה וקבצים בנושא ארג'ש בוויקישיתוף
ניפון בודוקאן

ניפון בודקאן (ביפנית: 日本武道館) הוא זירה המיועדת לאירועי תרבות וספורט וממוקמת ברובע צ'יודה שבטוקיו, יפן. האולם נבנה עבור תחרויות הג'ודו של אולימפיאדת טוקיו (1964). המשמעות של שם האולם ביפנית היא "אולם אמנויות לחימה". מטרת האולם העיקרית היא לארח אירועי אמנויות לחימה והיאבקות. האולם אירח גם תחרויות בינלאומיות בענפים אחרים, לדוגמה, אליפות העולם בכדורעף נשים של שנת 1967 וגם מופעי תרבות רבים. האולם ממוקם ממש במרכז טוקיו בתוך פארק קיטאנומרו, האולם נמצא ליד הארמון הקיסרי של טוקיו ומקדש יסוקוני. האולם הוא בגובה של 42 מטר, בנוי בצורת מתומן ויכול להכיל עד 14,471 איש. עיצוב הבניין היה בהשראת הוריו-ג'י שבמחוז נארה שביפן. למרות שהאולם מתתאים לארח אירועי מוזיקה גדולים, מטרתו הראשית של האולם היא אירוח תחרויות של אמנויות לחימה. אליפויות יפן בג'ודו, קנדו, קראטה, אייקידו ועוד אמנויות לחימה נערכות באולם זה. האולם גם אירח תחרויות היאבקות רבות. האולם אירח קרב איגרוף בין מוחמד עלי לאנטוניו אינוקי בשנת 1976. באולימפיאדת טוקיו (1964) אירח האולם את תחרויות הג'ודו ובאולימפיאדת טוקיו (2020) אירח האולם את תחרויות הג'ודו והקראטה. הניפון בודקאן אירח עשרות הופעות של זמרים מיפן ומשאר העולם. רשימה חלקית של הזמרים שהופיעו באולם: הביטלס בשנת 1966 לד זפלין בשנים 1971 ו-1972 קווין בשנים 1975, 1976, 1979, 1981 ו-1985 בוב דילן בשנת 1979 (דילן גם הוציא את הופעתו בבודקאן בדיסק "בוב דילן בבודקאן") אריק קלפטון בשנת 1980 אבבא בשנת 1980 פרנק סינטרה בשנת 1985 פרינס בשנת 1996 בקסטריט בויז בשנת 2010 מריה קארי בשנת 2018 כחלק מסיבוב ההופעות The Number 1's Tour כל שנה העצרת לזכר חללי יפן במלחמותיה נערכת באולם. הטקס נערך בהשתתפות ראש ממשלת יפן וקיסר יפן. העצרת נערכת כל שנה ב-15 באוגוסט, יום השנה לכניעת האימפריה היפנית. פרסי המוזיקה היפנית חולקו באולם בין השנים 1985 ל-1993. מדיה וקבצים בנושא ניפון בודוקאן בוויקישיתוף אתר האינטרנט הרשמי של ניפון בודקאן (ביפנית)
יחסי גרמניה–מונקו

יחסי גרמניה-מונקו הם היחסים הדיפלומטיים הרשמיים שבין הרפובליקה הפדרלית של גרמניה לבין נסיכות מונקו. היחסים בין גרמניה לנסיכות מונקו הם, לפי משרד החוץ הגרמני, "חמים וידידותיים עד מאוד באופן מסורתי". לטענתם, הדבר מתבטא בכך ש"שגרירות מונקו בברלין היא אחת השגרירויות היחידות של מונקו ברחבי העולם." שגרירת מונקו הראשונה בגרמניה שהחלה את כהונתה ב-2015 היא איזבל ברו אמאדאי. השגריר הגרמני לפריז, בירת צרפת, אמון גם על מונקו החל ממרץ 2012. ברמה הקונסולרית, גרמניה הקימה קונסוליה במונקו עצמה ב-1988 והיא ממשיכה לפעול. ישנם כ-900 גרמנים המתגוררים במונקו, כמעט 2.4% מהאוכלוסייה של אחת המדינות הקטנות בעולם. המועדון הגרמני הבינלאומי הוא אחד החשובים במדינה החל מ-1973. נסיכות מונקו והרפובליקה הפדרלית של גרמניה חתמו על הסכם בנושא שיתוף פעולה בנושא הפשע בשנת 1962. הסכם נוסף, בנושא החלפת מידע בנושא המס נכנס לתוקפו בדצמבר 2011. מאי 2017 - שגריר גרמניה בצרפת מייר לנדרוט ספטמבר 2016 - אלבר השני, נסיך מונקו ספטמבר 2018 - אלבר השני, נסיך מונקו 1 בפברואר 2019 - אלבר השני, נסיך מונקו 21 בפברואר 2019 - אלבר השני, נסיך מונקו מונקו מיוצגת בגרמניה בדרג השגרירות באמצעות שגרירות רשמית שהיא מחזיקה בברלין, בירת המדינה. מונקו מיוצגת בגרמניה גם בדרג הקונסולרי באמצעות שש קונסוליות שונות שהיא מחזיקה בערים: שטוטגרט, דיסלדורף, המבורג, פרנקפורט, מינכן, ופוטסדאם. גרמניה אינה מיוצגת במונקו בדרג השגרירות והשגרירות האמונה עליה נמצאת בפריז, בירת צרפת. גרמניה מיוצגת במונקו בדרג הקונסולרי באמצעות קונסוליה רשמית שהיא מחזיקה בעיר המדינה. מדיה וקבצים בנושא יחסי גרמניה–מונקו בוויקישיתוף Germany and Monaco: bilateral relations, אתר משרד החוץ הגרמני EMBASSY OF MONACO IN BERLIN, GERMANY CONSULATE OF MONACO IN STUTTGART, GERMANY CONSULATE OF MONACO IN DÜSSELDORF, GERMANY CONSULATE OF MONACO IN HAMBURG, GERMANY CONSULATE OF MONACO IN FRANKFURT AM MAIN, GERMANY CONSULATE OF MONACO IN MUNICH, GERMANY CONSULATE OF MONACO IN POTSDAM, GERMANY CONSULATE OF GERMANY IN MONACO, MONACO